b'\n_START_ARTICLE_\nAleksander Ivanovi\xc4\x8d Gresser\n_START_SECTION_\n\xc5\xbdivljenje\n_START_PARAGRAPH_\n12. januarja 1778 je kot desetnik vstopil v Preobra\xc5\xbeenski polk in leta 1783 je bil povi\xc5\xa1an v poro\xc4\x8dnika. Sodeloval je v bojih proti Turkom (1787-91), v ekspedicijah \xc4\x8drnomorske flote in v bojih proti poljskim vstajnikom (1794). 19. decembra 1801 je bil povi\xc5\xa1an v polkovnika._NEWLINE_Leta 1803 ga je car Aleksander I. Ruski zadol\xc5\xbeil, da ustanovi 2. in\xc5\xbeenirski polk; le-ta je bil ustanovljen 27. julija 1803 in Gresser je postal poveljnik._NEWLINE_V bitki pri Austerlitzu so ga Francozi zajeli; v ujetni\xc5\xa1tvu je ostal sedem tednov do izmenjave ujetnikov._NEWLINE_Med veliko patriotsko vojno je bil sprva udele\xc5\xbeen pri gradnji trdnjave v Bobrujsku. 25. decembra 1812 je bil povi\xc5\xa1an v generalmajorja._NEWLINE_24. februarja 1816 je bil dodeljen in\xc5\xbeenirskemu korpusu in 9. aprila istega leta je postal na\xc4\x8delnik \xc5\xa1taba 6. pehotne divizije in 2. december 1817 je postal poveljnik Samostojnega litvanskega korpusa. 20. septembra 1821 je bil povi\xc5\xa1an v generalporo\xc4\x8dnika.\n_START_SECTION_\nDru\xc5\xbeina\n_START_PARAGRAPH_\nTudi njegova sinova, Peter (1799-1865) in Aleksander (1801-68), sta bila \xc4\x8dastnika v ruski vojski.'